text: Nedbrændte kolonihavehuse undersøgt
  27 februar 2012 kl. 15.32
  Teknikere undersøgte i dag tre nedbrændte kolonihavehuse i Vojens, som blev ofre for pyromaner tidligt lørdag morgen.
  Politiet arbejder ud fra den teori, at alle tre brande har været påsat.
  Alle tre brande opstod i kolonihaveområdet på Odinsvej i Vojens tidligt lørdag morgen med halvanden times mellemrum.
  De første to klokken 6.52 - den sidste klokken 8.35.
  Politiet opfordrer nu forældre være opmærksomme på om deres teenagere har været ude i løbet af natten og om deres tøj eventuelt lugter af røg eller har sod på sig.
  